Συντεταγμένες: 35°11′52.20″N 24°16′50.95″E﻿ / ﻿35.1978333°N 24.2808194°E﻿ / 35.1978333; 24.2808194

Ο **Αργουλές** είναι οικισμός της κοινότητας Σκαλωτής του δήμου Σφακίων στην περιφερειακή ενότητα Χανίων της Κρήτης. Είναι ο ανατολικότερος οικισμός της περιφερειακής ενότητος Χανίων.

Τοποθεσία
---------

Ο Αργουλές απέχει 85 χλμ από τα Χανιά και είναι χτισμένος σε υψόμετρο 120 μέτρων στους νότιους πρόποδες των Λευκών Ορέων, προσφέρoντας θέα στο Λιβυκό Πέλαγος. Η κοντινότερη παραλία είναι η *Αγία Μαρίνα*, στα νότια του οικισμού. Στον Αργουλέ καταλήγει το ομώνυμο Αργουλιανό φαράγγι, το οποίο ξεκινά από το οροπέδιο του Μανικά και αποτελεί ένα σημαντικό φυσικό βιότοπο. Από τον Αργουλέ περνά επίσης ένα παρακλάδι του Ευρωπαϊκού μονοπατιού Ε4, το οποίο εκτείνεται από το Φραγκοκάστελλο προς το Κάτω Ροδάκινο.

Ιστορικά στοιχεία
-----------------

Ένας μικρός πρώιμος μινωικός οικισμός έχει εντοπιστεί στο λόφο Χαλέπα, στο μέσο της απόστασης μεταξύ Αργουλέ και Ροδάκινου, περίπου 1 χλμ. βόρεια από τη θάλασσα. Εικάζεται επίσης ότι η αρχαία πόλη Απολλωνιάς βρισκόταν ανάμεσα στον Αργουλέ και τη Σκαλωτή. Ο χρόνος της ίδρυσης του Αργουλέ είναι άγνωστος, ωστόσο ο οικισμός αναφέρεται στην ενετική απογραφή του Μπαρότσι το 1577, ως κομμάτι της επαρχίας Ρεθύμνου με την ονομασία Αγαλέ. Σύμφωνα με τα επίσημα στοιχεία της οθωμανικής απογραφής του 1881, στον Αργουλέ ζούσαν 78 κάτοικοι, όλοι χριστιανοί.

Διοικητικά ο Αργουλές υπήχθη αρχικά το 1878 στον δήμο Καλλικράτους της επαρχίας Σφακίων. Μετά την ενσωμάτωση της Κρήτης στην Ελλάδα αποτέλεσε χωριό της κοινότητας Καψοδάσου της επαρχίας Σφακίων ενώ αργότερα εντάχτηκε στην κοινότητα Σκαλωτής της ίδιας επαρχίας μέχρι το 1997. Στο πλαίσιο του σχεδίου Καποδίστρια εντάχθηκε στο νεοσύστατο δήμο Σφακίων, στον οποίο παρέμεινε και μετά τις αλλαγές που επήλθαν στην τοπική αυτοδιοίκηση στα πλαίσια του προγράμματος Καλλικράτη.

Γενικά στοιχεία
---------------

Σύμφωνα με την απογραφή του 2011, ο Αργουλές είχε 41 κατοίκους. Οι κάτοικοί του ασχολούνται κυρίως με την αιγοπροβατοτροφία, μετακινώντας τα κοπάδια τους στο ορεινότερο χωριό του Καλλικράτη κατά τη διάρκεια του καλοκαιριού. Αξιοθέατα του χωριού είναι τα βυζαντινά ναΰδρια της Αγίας Παρασκευής και της Αγίας Μαρίνας.

Απογραφές πληθυσμού
-------------------

| Απογραφή | 1881 | 1900 | 1928 | 1940 | 1951 | 1961 | 1971 | 1981 | 1991 | 2001 | 2011 |
| --- | --- | --- | --- | --- | --- | --- | --- | --- | --- | --- | --- |
| Πληθυσμός | 78 | 99. | 69 | 43 | 63 | 66 | 56 | 64 | 59 | 56 | 41 |

Προσωπικότητες
--------------

* Πολάκης Αθανάσιος: διδάσκαλος
* Παύλος Πολάκης: πολιτικός, ιατρός, βουλευτής ΣΥΡΙΖΑ, Αναπληρωτής Υπουργός Υγείας (Κυβέρνηση Αλέξη Τσίπρα 2015-2019)

Παραπομπές
----------

1. 1 2 3  «Αργουλές από το Δήμο Σφακίων». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 27 Απριλίου 2015.
2. ↑  «ΕΕΤΑΑ-Διοικητικές Μεταβολές των Οικισμών». *www.eetaa.gr*. Ανακτήθηκε στις 21 Ιανουαρίου 2023.
3. ↑  «Agia Marina beach». Αρχειοθετήθηκε από το πρωτότυπο στις 5 Απριλίου 2015. Ανακτήθηκε στις 27 Απριλίου 2015.
4. ↑  FILOTIS - database for the natural environment of Greece
5. ↑  E4 Rethymno-Cyprus
6. ↑  Nowicki, K. (2002), «The End of the Neolithic in Crete», *Aegean Archaeology* **6**: 7–72
7. ↑  «Οι αρχαίες πόλεις της Κρήτης». Αρχειοθετήθηκε από το πρωτότυπο στις 21 Δεκεμβρίου 2009. Ανακτήθηκε στις 27 Απριλίου 2015.
8. 1 2  *Κρήτης Ανθρωπογεωγραφία*, τόμος Β', Ένθετο εφημερίδας Πατρίς, Φεβρουάριος 2008, σ. 131.
9. ↑  Γεωργίου Αντουράκη, Τ*οιχογραφημένοι βυζαντινοί ναοί της Κρήτης. Ιστορική και Αρχαιολογική Μελέτη*, β΄ έκδοση, Αθήναι 1987, σ. 18.
10. ↑  *Κρήτης Ανθρωπογεωγραφία*, τόμος Β', 2008, σ. 165.
11. 1 2 3 4 5 6 7  Μιχαήλ Σταματελάτος - Φωτεινή Βαμβά - Σταματελάτου, *Γεωγραφικό Λεξικό της Ελλάδας*, ΤΑ ΝΕΑ, 2012, Α' τόμος, σ. 95.
12. ↑  Απογραφή 2001, σ. 332.
13. ↑  Απογραφή 2011, σ. 51733.
14. ↑  «ΠΟΛΑΚΗΣ ΑΘΑΝΑΣΙΟΣ». Αρχειοθετήθηκε από το πρωτότυπο στις 8 Αυγούστου 2020. Ανακτήθηκε στις 8 Αυγούστου 2018.

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Οικισμοί του Δήμου Σφακίων |
| --- |
|  |
| 
* Αγία Ρουμέλη
* Άγιος Γεώργιος
* Άγιος Ιωάννης
* Άγιος Νεκτάριος
* Αμμουδάρι
* Ανώπολη
* Αράδαινα
* Αργουλές
* Άσφενδος
* Βουβάς
* Βρασκάς
* Βριτομάτρις
* Γωνί
* Ίμπρος
* Καλλικράτης
* Καρές
* Καψοδάσος
* Κομιτάδες
* Κούτελος
* Λάκκοι
* Λιβανιανά
* Λουτρό
* Λύκος
* Νομικιανά
* Παλαιά Αγία Ρουμέλη
* Πατσιανός
* Πετρές
* Σκαλωτή
* Φοίνικας
* Φραγκοκάστελλο
* Χώρα Σφακίων
 |
|  |
| 
* Έδρα: Χώρα Σφακίων
 |

 |